Document ID: 31999R2703

31999R2703
L 327/11
JURNALUL OFÍCIAL AL UNIUNII EUROPENE
REGULAMENTUL (CE) NR. 2703/1999 AL CONSILIULUI
din 14 decembrie 1999
de modificare a Regulamentului (CE) nr. 2596/97 de extindere a perioadei prevăzute la articolul 149 alineatul (1) din Actul de aderare a Austriei, Finlandei și Suediei
CONSILIUL UNIUNII EUROPENE,
având în vedere Actul de Aderare a Austriei, Finlandei și Suediei, în special articolul 149 alineatul (2),
având în vedere propunerea Comisiei (1),
având în vedere avizul Parlamentului European (2),
întrucât:
(1)
Articolul 1 al doilea paragraf din Regulamentul (CE) nr. 2596/97 (3) prelungește până la 31 decembrie 1999 perioada în care pot fi adoptate măsuri tranzitorii privind cerințele conținutului de grăsimi al laptelui destinat consumului uman în Finlanda și Suedia; dificultățile adaptării la normele comunitare, care au necesitat măsurile tranzitorii respective, nu au putut fi rezolvate înainte de 31 decembrie 1999.
(2)
Este așadar necesar să se facă uz de posibilitatea permisă de Actul de Aderare din 1994 pentru extinderea perioadei în cauză; o perioadă suplimentară de patru ani pare a fi indicată.
(3)
Trebuie să se prevadă și un control pe termen mediu al progresului înregistrat de statele membre respective în aplicarea normelor comunitare,
ADOPTĂ PREZENTUL REGULAMENT:
Articolul 1
Articolul 1 al doilea paragraf din Regulamentul (CE) nr. 2596/97 se înlocuiește cu următorul text:
„Totuși, în ceea ce privește cerințele conținutului de grăsimi al laptelui destinat consumului uman, produs în Finlanda și Suedia, perioada se prelungește până la 31 decembrie 2003.
Finlanda și Suedia notifică Comisiei, până la 31 decembrie 2001, măsurile adoptate în scopul adaptării la normele comunitare. În acest temei, Comisia prezintă Consiliului un raport privind progresele înregistrate de statele membre respective.”
Articolul 2
Prezentul regulament intră în vigoare la 1 ianuarie 2000.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 decembrie 1999.

Labels: 3
18
17
15